**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 311/2018**

**ΑΔΑ:** 6ΞΧ2ΩΨΑ-ΒΘΘ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 32ο/2018 Της 6Ης ΙΟΥΝΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση η μη πρακτικού επιτροπής διαγωνισμού για την υπηρεσία: Συντήρηση-Υποστήριξη-Αναβάθμιση υφιστάμενων εφαρμογών λογισμικού ’’**

Στην Άρτα, σήμερα, 6-06-2018 και ώρα 12:00 μεσ. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **13350/06-06-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Χαρακλιάς Κων/νος**  **4. Λιλής Γεώργιος**  **5. Κοσμάς Ηλίας**  **6. Βλάχος Μιχαήλ**  **7. Παπαϊωάννου Κων/νος** | **ΑΠΟΝΤΕΣ**  **1. Ζέρβας Κων/νος**    **2.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα απεφάνθη για το κατεπείγον της Συνεδρίασης.

Ο Πρόεδρος εισηγούμενος το 1ο τακτικό θέμα: **Έγκριση η μη πρακτικού επιτροπής διαγωνισμού για την υπηρεσία: Συντήρηση-Υποστήριξη-Αναβάθμιση υφιστάμενων εφαρμογών λογισμικού** έθεσε υπόψητης Επιτροπής το από 5-6-2018 πρακτικό της Επιτροπής διαγωνισμού το οποίο έχει ως εξής: Πρακτικό συνοπτικού Διαγωνισμού με σφραγισμένες προσφορές και με κριτήριο κατακύρωσης τη συμφερότερη τεχνοοικονομική προσφορά για την ανάδειξη αναδόχου εκτέλεσης της υπηρεσίας «Συντήρηση-Υποστήριξη-Αναβάθμιση Υφιστάμενων Εφαρμογών Λογισμικού», σύμφωνα με τις διατάξεις του Ν.4412/2016, προϋπολογισμού **40.000,00** € με ΦΠΑ 24%.

Στην Άρτα και στο Δημοτικό Κατάστημα σήμερα **5 Ιουνίου 2018** ημέρα **Τρίτη** συνήλθε σε συνεδρίαση η Επιτροπή Διενέργειας διαγωνισμού και αξιολόγησης αποτελεσμάτων η οποία ορίστηκε με την 9/2018 απόφαση της Οικονομικής Επιτροπής για να προβεί στη διενέργεια συνοπτικού διαγωνισμού ως ανωτέρω περιγράφεται σύμφωνα με τις διατάξεις Ν.4412/2016.

Η Επιτροπή αφού έλαβε υπόψη:

1. Την με αριθμ. 252/2018 απόφαση της Οικονομικής Επιτροπής για τις Τεχνικές Προδιαγραφές και τη Σύνταξη των Όρων Διακήρυξης του συνοπτικού διαγωνισμού εκτέλεσης της υπηρεσίας «Συντήρηση-Υποστήριξη-Αναβάθμιση Υφιστάμενων Εφαρμογών Λογισμικού»
2. Την αριθμ. 12584/29-5-2018 ανακοίνωση μετάθεσης του συνοπτικού διαγωνισμού εκτέλεσης της υπηρεσίας «Συντήρηση-Υποστήριξη-Αναβάθμιση Υφιστάμενων Εφαρμογών Λογισμικού»
3. Την με αρ. 11044./15-5-2018 διακήρυξη νέου συνοπτικού διαγωνισμού η οποία δημοσιεύτηκε στις εφημερίδες όπως καθορίζει ο νόμος

**ΔΕΧΘΗΚΕ**

Σε δημόσια συνεδρίαση την υποβολή προσφορών με έναρξη μισή ώρα πριν από την ώρα λήξης της προθεσμίας του άρθρου 1.5 της διακήρυξης.

Αφού παρήλθε η ώρα λήξης αποδοχής προσφορών και δεν εμφανίστηκε κανένας ενδιαφερόμενος παρά την πρόσκληση της Επιτροπής, ο Πρόεδρος της Επιτροπής επικοινώνησε με το πρωτόκολλο της αναθέτουσας αρχής και διαπίστωσε ότι δεν έχουν υποβληθεί προσφορές κατά το άρθρο 2.4.2 της διακήρυξης.

**Συνεπώς η διαδικασία αποβαίνει άγονη λόγω μη υποβολής καμίας προσφοράς.**

**Κατόπιν των ανωτέρω εισηγούμαστε στην Οικονομική Επιτροπή, σύμφωνα με το άρθρο 106 του Ν. 4412/2016, τη ματαίωση της διαδικασίας, γιατί απέβη άγονη λόγω μη υποβολής καμίας προσφοράς και τη διενέργεια επαναληπτικού συνοπτικού διαγωνισμού με τους ίδιους όρους και προδιαγραφές.**

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, Ν. 4412/2016 και το από 5-6-2018 πρακτικό της Επιτροπής Διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 5-6-2018 πρακτικό της επιτροπής διαγωνισμού για την Υπηρεσία: **Συντήρηση-Υποστήριξη-Αναβάθμιση υφιστάμενων εφαρμογών λογισμικού**, ο οποίος διαγωνισμός απέβη άγονος λόγω μη υποβολής καμίας προσφοράς.

**Β.** Εγκρίνει τη διενέργεια επαναληπτικού συνοπτικού διαγωνισμού με τους ίδιους όρους και προδιαγραφές

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 311/2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*